શાહિદ કપૂરે કેમ દીકરાનું નામ રાખ્યું 'ઝૈન', મા નીલિમાએ કર્યો ખુલાસો | Neelima Azim Revels Story About Zain Kapoors Name - Bollywood News | I Am Gujarat
Gujarati News Bollywood શાહિદ કપૂરે કેમ દીકરાનું નામ રાખ્યું 'ઝૈન', મા નીલિમાએ કર્યો ખુલાસો
શાહિદ કપૂરે કેમ દીકરાનું નામ રાખ્યું 'ઝૈન', મા નીલિમાએ કર્યો ખુલાસો
Updated: Sep 09, 2018 15:36 pm IST
1/4શાહિદના પુત્રનું નામ ઝૈન કપૂર
શાહિદ કપૂર અને મીરા રાજપૂતના ઘરે બુધવારે રાત્રે દીકરાનો જન્મ થયો છે. જે બાદ શાહિદના પરિવાર પર શુભેચ્છાઓનો વરસાદ થયો છે. શાહિદે પુત્રનું નામ જાહેર કર્યું તે પહેલા સુધી શાહિદના પુત્રના નામની ઘણી ચર્ચાઓ થઈ. શાહિદ કપૂરે ટ્વિટ કરીને પુત્રનું નામ ઝૈન રાખ્યું હોવાનો ખુલાસો કર્યો.
2/4ક્યારે નક્કી થયું નામ?
ઝૈનનું નામ ક્યારે નક્કી કરવામાં આવ્યું તે વિશે શાહિદની મા નીલિમા અઝીમે રસપ્રદ ખુલાસો કર્યો છે. શાહિદના દીકરાનું નામ ઝૈન હશે તે મીશાના જન્મ પહેલા જ નક્કી કરી દેવાયું હતું. નીલિમાએ જણાવ્યું કે, "જ્યારે મીશાનો જન્મ થવાનો હતો ત્યારે જ નક્કી કર્યું હતું કે છોકરી જન્મશે તો મીશા અને છોકરો જન્મશે તો ઝૈન નામ રાખવામાં આવશે. મને અંદાજો હતો આ વખતે શાહિદ-મીરાને ત્યાં પુત્ર જન્મ લેશે. આ વિશે મેં બંનેને જણાવ્યું પણ હતું."
3/44 નામમાંથી પસંદગી કરી
નીલિમાએ કહ્યું કે, "મેં શાહિદને કહ્યું હતું કે મને 4 નામ- ઈશાન, શાહિદ, ઝૈન અને કામરાન ખૂબ પસંદ છે. આમાંથી અમે ઝૈન નામ પસંદ કર્યું. મારા મોટા દીકરા શાહિદનો પરિવાર હવે પૂરો થયો છે. મા બનવાની સમગ્ર પ્રોસેસમાં મારી વહુ મીરા અદ્ભૂત, બહાદુર અને સ્ટ્રોંગ રહી. હવે મીશાને ભાઈ મળી ગયો છે અને ઈશાન ચાચૂને ભત્રીજો."
4/4'શાહિદનો પરિવાર પૂરો થયો'
શાહિદના પિતા પંકજ કપૂરે ખુશી વ્યક્ત કરતાં કહ્યું કે, "કોઈ પણ પરિવારમાં આ ક્ષણ ખૂબ જ ખાસ હોય છે. હવે શાહિદનો પરિવાર પૂરો થયો છે. પરિવારમાં નવો સભ્ય આવતા ખૂબ એક્સાઈટમેન્ટ છે." જણાવી દઈએ કે 26 ઓગસ્ટ 2016ના રોજ મીરાએ પુત્રી મીશાને જન્મ આપ્યો હતો. શાહિદે 7 જુલાઈ 2015ના રોજ દિલ્હીની મીરા રાજપૂત સાથે લગ્ન કર્યા હતા.